Diari Oficial de la Generalitat Valenciana


Sumari del DOGV 3499, del 20-05-1999 (1999/4204)

RESOLUCIÓ de 26 d'abril de 1999, de la Conselleria de Benestar Social, per la qual s'especifiquen la línia i l'import global que es destina a finançar la convocatòria d'ajudes destinades a la realització en l'exercici de 1999 de programes i/o activitats que, relacionats amb els fins de la Direcció General de la Dona, estiguen dirigides a la promoció de la igualtat real entre l'home i la dona en tots els àmbits, en el marc del Pla d'Igualtat d'Oportunitats del Govern Valencià; convocades mitjançant l'Ordre de la Conselleria de Benestar Social, de 4 de desembre de 1998 (DOGV núm. 3.392, de 14 de desembre).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3499

Data del DOGV
:   20-05-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/4204


Data del document
:   26-04-1999

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * condició de la dona
    * dona
    * ajuda pública
    * suport econòmic

RESOLUCIÓ de 26 d'abril de 1999, de la Conselleria de Benestar Social, per la qual s'especifiquen la línia i l'import global que es destina a finançar la convocatòria d'ajudes destinades a la realització en l'exercici de 1999 de programes i/o activitats que, relacionats amb els fins de la Direcció General de la Dona, estiguen dirigides a la promoció de la igualtat real entre l'home i la dona en tots els àmbits, en el marc del Pla d'Igualtat d'Oportunitats del Govern Valencià; convocades mitjançant l'Ordre de la Conselleria de Benestar Social, de 4 de desembre de 1998 (DOGV núm. 3.392, de 14 de desembre). [1999/X4204]
  
Aquesta Conselleria de Benestar Social, mitjançant l'Ordre de 4 de desembre de 1998, ha convocat ajudes destinades a la realització en l'exercici de 1999, de programes i/o activitats que, relacionades amb els fins de la Direcció General de la Dona, estiguen dirigides a la promoció de la igualtat real i efectiva entre l'home i la dona en tots els àmbits, en el marc del Pla d'Igualtat d'Oportunitats del Govern Valencià.
  
La disposició addicional única d'aquesta ordre de convocatòria preveia que la concessió de les subvencions estaria condicionada a la verificació de l'existència prèvia de crèdit adequat i suficient en el pressupost de l'exercici de 1999 per al finançament de l'objecte de la convocatòria.
  
Aprovats els Pressupostos de la Generalitat Valenciana per a l'exercici de 1999, mitjançant la Llei 11/1998, de 29 de desembre, i duta a cap l'expressada verificació, escau dictar resolució que especifique la línia i l'import global que es destina al finançament de les ajudes.
  
En virtut de l'anterior, fent ús de les atribucions concedides per l'article 35 de la Llei 5/1983, de la Generalitat Valenciana, de 30 de desembre i del que disposa l'esmentada disposició addicional única de l'Ordre de 4 de desembre de 1998 d'aquesta Conselleria de Benestar Social, a proposta de la Direcció General de la Dona, resolc:
  
Primer
  
Com que, mitjançant la Llei 11/1998, de 29 de desembre, han estat aprovats els Pressupostos de la Generalitat Valenciana per a l'exercici de 1999, cal fer constar que el finançament de les ajudes econòmiques convocades mitjançant l'Ordre d'aquesta Conselleria de Benestar Social, de 4 de desembre de 1998, es realitzarà amb càrrec a la línia de subvenció 401/000/99, del programa 323.10, del pressupost de despeses per a 1999 de la Conselleria de Benestar Social, per un import global màxim de quinze milions nou-centes trenta mil pessetes (13.843.374 pta./95.741,23 euros).
  
Segon
  
Que es publique aquesta resolució al Diari Oficial de la Generalitat Valenciana.
  
Tercer
  
Contra aquesta resolució, que exhaureix la via administrativa, s'hi podrà interposar recurs contenciós administratiu, en el termini de dos mesos, comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.
  
València, 26 d'abril de 1999.- La consellera de Benestar Social: Marcela Miró Pérez.